Գուրո Ռեյտեն

**Գուրո Ռեյտեն** (, ), նորվեգացի ֆուտբոլիստուհի, որը հանդես է գալիս Ֆուտբոլային միության կանանց սուպեր լիգայում Լոնդոնի «Չելսիի» կանանց թիմի կազմում և Նորվեգիայի կանանց հավաքականում, խաղում է կիսապաշտպանի դիրքում։ Նախքան 2019 թվականին «Չելսի» տեղափոխվելը Նորվեգիայում խաղացել է «Սունդալ», «Կատեմ», «Տրոնհեյմս-Էռն» և «Կվիններ» ակումբներում։

Գուրոն 2014 թվականին նշել է նորամուտը Նորվեգիայի հավաքականում և խաղացել է 2017 թվականի Եվրոպայի առաջնությունում, 2019 թվականի աշխարհի առաջնությունում ու ՈՒԵՖԱ-ի կանանց ֆուտբոլի Եվրոպայի 2022 թվականի առաջնությունում։

## Ակումբային կարիերա
Գուրո Ռեյտենը ծնվել է 1994 թվականի հուլիսի 26-ին Սունդալսերում, մեծացել է Նորդմյորե գյուղում և սկսել է իր կարիերան տեղի «Սունդալ» թիմում, որն այն ժամանակ հանդես էր գալիս Նորվեգական ֆուտբոլի կանանց երկրորդ դիվիզիոնում։

2011 թվականին Ռեյտենը 16 տարեկանում միացել է Թոփսերիենի «Կատեմ» թիմին։ Այս ակումբում մեկուկես տարվա ընթացքում նա 35 խաղ է անցկացրել առաջնությունում և իր երկրորդ մրցաշրջանում 11 գոլ է խփել թիմի օգտին՝ 2012 թվականին դառնալով «Կատեմի» լավագույն ռմբարկու։

Այն բանից հետո, երբ «Կատեմը» դուրս է մնացել Թոփփսերիենից, Ռեյտենը 2013 թվականին միացել է «Թրոնհեյմս Էռնի» թիմին։ Չորս մրցաշրջաններում այդ ակումբում Ռեյտենն անցկացրել է 82 հանդիպում լիգայում և խփել 25 գոլ։ Թիմի կազմում նա 2014 թվականին դարձել է Նորվեգիայի Գավաթի եզրափակիչի մասնակից։

2017 թվականի մրցաշրջանում Գուրո Ռեյտենը տեղափոխվել է «կվիններ»՝ Թոփսերիենի մեկ այլ թիմ։ Այդ ակումբում անցկացրած երկուսուկես մրցաշրջանների ընթացքում նա անցկացրել է 53 հանդիպում՝ խփելով 51 գոլ։ Թիմի հետ միասին Ռեյտենը 2017 թվականին դարձել է Նորվեգիայի չեմպիոն, ինչպես նաև Թոփսերիենի լավագույն ռմբարկու՝ 18 գոլով։ Ռեյտենն ու «Կվինները» կրկնել են այդ երկու հաջողությունները 2018 թվականին, ընդ որում՝ նաև նվաճելով ազգային գավաթը։ Ռեյտենը նաև արժանացել է Թոփսերիենի տարվա խաղացողի մրցանակին և տարվա գոլի համար մրցանակի։ «Կվիններից» հեռանալու պահին Ռեյտենը լիգայի ռմբարկուների վարկանշային աղյուսակում եղել է առաջատարը՝ 2019 թվականի մրցաշրջանում։

2019 թվականի մայիսի 31-ին Գուրո Ռեյտենը պայմանագիր է կնքել անգլիական Սուպերլիգայի «Չելսիի» կանանց ակումբի հետ։ Որոշ տեղեկությունների համաձայն՝ տեղափոխության վճարը կազմել է մոտ 12 000 ֆունտ ստեռլինգ։

## Կարիերան հավաքականում
Գուրո Ռեյտենը հասցրել է խաղալ Նորվեգիայի բոլոր տարիքային խմբերի հավաքականների կազմում։ Նա նորամուտը նշել է գլխավոր ազգային թիմում 2014 թվականի հունվարին Իսպանիայի դեմ խաղում։ Ռեյտենը Նորվեգիայի հավաքականի կազմում հանդես է եկել 2017 թվականի Եվրոպայի կանանց առաջնությունում։ 2019 թվականի մարտին թիմը նվաճել է Ալգարվեի գավաթը։ Նույն տարվա մայիսին Ռեյտենն ընդգրկվել է Նորվեգիայի հավաքականի կազմում՝ մասնակցելու աշխարհի առաջնությանը։

### Գոլերը հավաքականում

## Վիճակագրություն

## Ձեռքբերումներ
### Թիմային

* Նորվեգիայի չեմպիոն (3) - 2017, 2018, 2019
* Նորվեգիայի գավաթակիր - 2018
* Նորվեգիայի գավաթի խաղարկության եզրափակչի մասնակից - 2014

;«Չելսի»
* ՈՒԵՖԱ-ի Չեմպիոնների լիգայի եզրափակչի մասնակից - 2020/21

;Շոտլանդիայի Հավաքական
* Ալգարվեի գավաթակիր - 2019

### Անհատական
* Նորվեգիայի առաջնության լավագույն ռմբարկու (2) - 2017, 2018
* Նորվեգիայի տարվա առաջնության խաղացող (1) - 2018
* Նորվեգիայի առաջնության տարվա գոլ (1) - 2018

## Ծանոթագրություններ

Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Կատեգորիա:Նորվեգացի կին ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Չելսիի ֆուտբոլիստներ